b'\n_START_ARTICLE_\nRed Hot Rhythm & Blues\n_START_PARAGRAPH_\nRed Hot Rhythm & Blues var Diana Ross sitt sjette og siste soloalbum for RCA Records som hun signerte med i 1981. Etter at hun forlot Motown i 1981 for en 20-millioners avtale med RCA, ble Ross sine album m\xc3\xb8tt med mindre og mindre interesse i USA, og salgstallene dalte gjennom 1980-tallet. Albumet var ment som et cover-album med gamle R\'n\'B klassikere, men flere av l\xc3\xa5tene ble skrevet for Ross. Den ber\xc3\xb8mte motefotografen Herbert "Herb" Ritts stod bak coveret p\xc3\xa5 platen.\n_START_SECTION_\nMottakelse\n_START_PARAGRAPH_\nAlbumet ble m\xc3\xb8tt med gode kritikker, og Ross gjennomf\xc3\xb8rte en TV-spesial med samme navn, hvor hun framf\xc3\xb8rte l\xc3\xa5tene og spilte rollen som en aldrende R\'n\'B sangerinne. Luther Vandross var en av dem som produserte l\xc3\xa5ter til albumet. B\xc3\xa5de Ross og RCA var skuffet over resultatet av deres 7-\xc3\xa5rige avtale, og ingen av partene var interesserte i \xc3\xa5 underskrive en ny avtale. Albumet led av promoteringen, og stoppet opp p\xc3\xa5 #73 p\xc3\xa5 den amerikanske salgslisten. Ogs\xc3\xa5 singlene ble d\xc3\xa5rlig promotert, for ingen av dem kom seg inn p\xc3\xa5 singel-listen i USA.'